स्वाधीनता का अर्थविस्तार और अर्थसंकोच ऐतिहासिक स्थितियों पर निर्भर करता है। स्वाधीनता के अर्थसंकोच में एक तरफ बढ़े उपभोक्तावादी रुझान हैं तो दूसरी तरफ समाज में बढ़ी विषमता और असुरक्षा है। असुरक्षा भी दो किस्म की है - बढ़ती गरीबी, बेरोजगारी और विषमता से पैदा हुई असुरक्षा और आंतकवादी-नस्लवादी हमलों से पैदा हुई असुरक्षा। आज संयोग से कोई अच्छे रोजगार में है या शहरों में कोई संयोग से जीवित बचा हुआ है।